CELEX: 32006R1128
Language: et
Date: 2006-07-25 00:00:00
Title: Komisjoni määrus (EÜ) nr 1128/2006,  24. juuli 2006 , turustusetapi kohta, millega on seotud searümpade keskmine hind (kodifitseeritud versioon)

25.7.2006   
            
            
               ET
            
            
               Euroopa Liidu Teataja
            
            
               L 201/6
            
         
      KOMISJONI MÄÄRUS (EÜ) nr 1128/2006,
   24. juuli 2006,
   turustusetapi kohta, millega on seotud searümpade keskmine hind
   (kodifitseeritud versioon)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, (1) eriti selle artikli 4 lõiget 6,
   ning arvestades järgmist:
   
               (1)
            
            
               Komisjoni 27. novembri 1989. aasta määrust (EMÜ) nr 3537/89 turustusetapi kohta, millega on seotud searümpade keskmine hind, (2) on oluliselt muudetud. (3) Selguse ja otstarbekuse huvides tuleks kõnealune määrus kodifitseerida.
            
         
               (2)
            
            
               Tüüpilisteks turgudeks on igas riigis kõik komisjoni määruse (EÜ) nr 908/2006 (4) I lisas loetletud turud.
            
         
               (3)
            
            
               Vastavalt määrusele (EMÜ) nr 2759/75 tuleb kindlaks määrata searümpade kaalutud keskmine hind ühenduse tüüpilistel turgudel, et hinnata, kas turuolukord nõuab sekkumismeetmeid.
            
         
               (4)
            
            
               Searümpade keskmise hinna kindlaksmääramiseks on vaja võrreldavaid ühenduse hindu. Seda tuleks teha searümpade ühtse kvaliteedi alusel, mis vastab määruse (EMÜ) nr 2759/75 artikli 4 lõikes 1 viidatud standardkvaliteedile, ning selgelt määratletud turustusetapil. Kuna searümpasid turustatakse üldjuhul tapamaja etapil, tuleks hind määrata sellel etapil.
            
         
               (5)
            
            
               Searümpade noteeringud tuleb kogu ühenduses teha nõukogu määrusega (EMÜ) nr 3220/84 (5) kehtestatud ühenduse searümpade liigitusskaalat ning komisjoni määrusega (EMÜ) nr 2967/85 (6) kehtestatud üksikasjalikke rakenduseeskirju kasutades.
            
         
               (6)
            
            
               Tuleks vastu võtta määrus, mis ühendaks kõik eeskirjad turustusetapi kohta, millega on seotud searümpade keskmine hind.
            
         
               (7)
            
            
               Käesolevas määruses sätestatud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EMÜ) nr 2759/75 artikli 4 lõikes 2 viidatud searümpade turuhind ühenduses määratakse kindlaks käibemaksuta hindade põhjal, mida elussigade tarnijatele sigade tapamajadesse toomisel makstakse.
   2.   Lõikes 1 viidatud hinnad sisaldavad töötlemata rupsi ja loomsete jääkide väärtust ning need esitatakse 100 kg jahutatud searümpade kohta,
   
               —
            
            
               mis on esitatud kooskõlas määruse (EMÜ) nr 3220/84 artikli 2 lõikega 1 kehtestatud võrdlusesitusviisiga
               ning
            
         
               —
            
            
               kaalutud ja liigitatud tapamaja konksudel ning mille registreeritud mass on ümber arvestatud jahutatud rümba massiks määruse (EMÜ) nr 2967/85 artikliga 2 kehtestatud meetodil.
            
         Artikkel 2
   1.   Searümpade turuhind liikmesriigis võrdub selle liikmesriigi turgudel või määruse (EÜ) nr 908/2006 I lisas loetletud noteerimiskeskustes registreeritud noteeringute keskmisega.
   2.   Lõikes 1 viidatud hinnad määratakse kindlaks järgmise massiga rümpade registreeritud noteeringute põhjal:
   
               —
            
            
               60 kuni vähem kui 120 kg E klassis,
            
         
               —
            
            
               120 kuni vähem kui 180 kg R klassis.
            
         Kaaluklasside valik ja nende võimalik edaspidine kaalumine jääb asjaomase liikmesriigi otsustada; liikmesriik teavitab sellest komisjoni.
   Artikkel 3
   Määrus (EMÜ) nr 3537/89 tunnistatakse kehtetuks.
   Viiteid kehtetuks tunnistatud määrusele käsitatakse viidetena käesolevale määrusele kooskõlas II lisas esitatud vastavustabeliga.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2006
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 282, 1.11.1975, lk 1. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  EÜT L 347, 28.11.1989, lk 20. Määrust on muudetud määrusega (EÜ) nr 1572/95 (EÜT L 150, 1.7.1995, lk 52).
   
      (3)  Vt lisa I.
   
      (4)  ELT L 168, 21.6.2006, lk 11.
   
      (5)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (6)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      I LISA
      Kehtetuks tunnistatud määrus koos muudatusega
      
                  Komisjoni määrus (EMÜ) nr 3537/89
               
               
                  (EÜT L 347, 28.11.1989, lk 20)
               
            
                  Komisjoni määrus (EÜ) nr 1572/95
               
               
                  (EÜT L 150, 1.7.1995, lk 52)
               
            
   
      II LISA
      VASTAVUSTABEL
      
                  Määrus (EMÜ) nr 3537/89
               
               
                  Käesolev määrus
               
            
                  Artikkel 1
               
               
                  Artikkel 1
               
            
                  Artikkel 2
               
               
                  Artikkel 2
               
            
                  Artikkel 3
               
               
                  —
               
            
                  —
               
               
                  Artikkel 3
               
            
                  Artikkel 4
               
               
                  Artikkel 4
               
            
                  —
               
               
                  I lisa
               
            
                  —
               
               
                  II lisa